แนวโน้มดัชนีเช้าแกว่งลงตามตปท.
นักวิเคราะห์ประเมินดัชนีเช้าวันนี้แกว่งลง  ให้แนวรับ 1,535 และ 1,530 แนวต้าน 1,550 จุด
21 ก.พ. 2556

นักวิเคราะห์ประเมินดัชนีเช้าวันนี้แกว่งลง  ให้แนวรับ 1,535 และ 1,530 แนวต้าน 1,550 จุด         นายอภิชาติ ผู้บรรเจิดกุล ผู้อำนวยการสายงานวิเคราะห์หลักเชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้แกว่งลง รายงานการประชุมของเฟดครั้งก่อนส่งสัญญาณอาจมีการลดพอร์ตมาตรการกระตุ้นเศรษฐกิจลง ทำให้ตลาดหุ้นโลกเมื่อคืนทั้งยุโรปและอเมริกาปรับลง นักลงทุนเป็นห่วงเรื่องสภาพคล่องที่เคยอัดฉีดเงินเข้ามาเดือนละ 85 พันล้านเหรียญสหรัฐ อาจหายไปหรือลดลงกว่าเดิม จึงมีการขายสินทรัพย์เสี่ยงและทำให้ทิศทางค่าเงินดอลลาร์กลับมาแข็งค่าขึ้น ดัชนีตลาดหุ้นไทยก็คงจะปรับลงด้วย หลังปรับขึ้นมาค่อนข้างรวดเร็วช่วง 2 สัปดาห์ต่อเนื่อง ขณะที่ตลาดหุ้นเอเชียเช้านี้ปรับลงประมาณ 0.3-0.4%           "การอ่อนตัวลงเป็นจังหวะซื้อโดยเฉพาะหุ้นกลุ่มอสังหาฯ คาดหวังผลประกอบการไตรมาส 4 และเงินปันผล เพราะหุ้นกลุ่มอสังหาฯเงินปันผลดีมากกว่า 3%" นายอภิชาติ กล่าว          พร้อมให้แนวรับที่ 1,535 และ 1,530 จุด แนวต้าน 1,550 จุด